დიტერ ჰელსტრომი

დიტერ ჰელსტრომი ( Dieter Hellstrom)  ― პერსონაჟი კვენტინ ტარანტინოს ფილმიდან „უსახელო ნაბიჭვრები”. მის როლს აუგუსტ დილი თამაშობს.

ჰელსტრომი დაიბადა გერმანიაში და ფილმში მიმდინარე მოვლენების დროს 30 წლისაა. ის გესტაპოს მაიორია, მსახურობს მესამე რაიხში და თუ მისივე განცხადებას დავეყრდნობით, პასუხისმგებელია ყველა საფრანგეთში მყოფ სამხედრო პირზე. დიტერი იცნობს ყველა ოფიცერს და შტაბის სერჟანტს, სწორედ ამიტომ ანდობენ პროპაგანდისტული ფილმის, „ერის სიამაყის" პრემიერის დროს უსაფრთხოების უზრუნველყოფას პოლკოვნიკ ჰანს ლანდასთან ერთად.

 ისტორია 
დიტერს ფილმში „უსახელო ნაბიჭვრები" მხოლოდ ორ სცენაში ვხედავთ.

 გერმანული ღამე პარიზში 
ჰელსტრომი ფილმში პირველად ჩნდება, როდესაც „Le Gamaar Cinema"-ს გვერდით მისი მანქანა ჩერდება. ის უხეშად სთხოვს ემანუელ მიმიეს, რომ წაჰყვეს. ემანუელი, რომელიც სინამდვილეში შუშანა დრეიფუსია, მიჰყვება ჰელსტრომს და ფიქრობს, რომ მისი ნამდვილი იდენტობა აღმოაჩინეს. 

მოლოდინის მიუხედავად, გესტაპოს მაიორმა ის რესტორანში წაიყვანა, სადაც ფრედერიკ ზოლერი ელოდებოდა ჯოზეფ გებელსთან და ფრანჩესკა მონდინოსთან ერთად. როდესაც ჰანს ლანდა მათ მაგიდასთან მიდის, დიტერი დგება და ლანდასთან მარტო ტოვებს შუშანას.

 ოპერაცია კინო 
მოგვიანებით, დიტერს კლავენ რესტორანში, რადგან ბრიტანელი ჯაშუშების ნამდვილი იდენტობა და ბრიჯეტ ვონ ჰამერსმარკის ღალატი ამოიცნო და ამის გამო სროლა დაიწყო. მათ ამოსაცნობად ჰელსტრომს მხოლოდ ერთ-ერთი ჯაშუშის ხელის ჟესტებზე დაკვირვება დასჭირდა, რადგან მან შეკვეთის დროს თითებით ინგლისური სამიანი აჩვენა და არა გერმანული. 

რესურსები ინტერნეტში

სქოლიო

კატეგორია:კვენტინ ტარანტინოს ფილმების პერსონაჟები
კატეგორია:პერსონაჟები საქმიანობის მიხედვით